# 2. Contextualización curricular

# Contextualización do REA na programación de materia

Os REA da área de Educación en Valores Cívicos e Éticos de 6.º de Educación Primaria están deseñados a partir da programación modelo de Proens 2022-2023, versión 1.

Os REA de Educación en Valores Cívicos e Éticos de 6.º de Educación Primaria respectan a programación modelo de Proens. Cada REA correspóndese con dúas unidades didácticas referidas a cada un dos tres bloques da área.

Nestes tres bloques preténdese facer un percorrido dende a propia persoa e a súa autonomía, analizar o papel que cumpre na sociedade e a súa responsabilidade para coas demais persoas e para rematar, pescudar sobre a responsabilidade ética e moral que temos de cara ao mundo, aos demais seres vivos e ao noso planeta.

## Relación dos REA coa programación modelo de Proens

Número de REA e título | Unidade/s didáctica/s (Proens) | Criterios de avaliación traballados | % Peso Materia (Orientación de Proens) | Temporalización
--- | --- | --- | --- | ---
REA01: "Pinceladas de emocións" | UD 1: Quen son eu? | CA1.1, CA1.2, CA1.3 | 33 % | 11 sesións
UD 2: Como debo actuar? | CA1.4, CA1.5
REA02: "Mil latexos de papel" | UD 3: Eu como son ser humano, social e democrático | CA2.1, CA2.2, CA2.3 | 34 % | 12 sesións
UD 4: Todas as persoas somos iguais | CA2.4, CA2.5, CA2.6
REA03: "Sementando camiños" | UD 5: Todos os seres vivos merecemos respecto | CA3.1, CA3.2 | 33 % | 12 sesións
UD 6: E eu, como podo axudar ao planeta? | CA3.3, CA3.4

# Eixes da proposta didáctica

A proposta didáctica desenvolverá os contidos establecidos no currículo de Educación en Valores Cívicos e Éticos, baseándose nos eixes da propia área:

O enfoque principal é a aprendizaxe baseada en proxectos (ABP), que permite ao alumnado desenvolver competencias creativas no marco dunha situación de aprendizaxe significativa.

Tal e como se recolle na descrición xeral, este REA está intimamente ligado coas área de Educación Plástica e Visual, Ciencias da Natureza e Ciencias Sociais, promovendo unha situación de aprendizaxe que trata contidos relacionados cos seguintes ODS (Obxectivos de Desenvolvemento Sostible):

- ODS 4. Educación de calidade.
- ODS 7. Enerxía accesible e non contaminante.
- ODS 12. Produción e consumo responsable.
- ODS 13. Acción polo clima.
- ODS14. Vida submarina.
- ODS 15. Vida de ecosistemas terrestres.
- ODS 16. Paz, xustiza e institucións sociais.

Os eixes principais son os seguintes:

- Fomento da Competencia Lingüística: desenvolver as habilidades de comprensión e expresión en lingua galega, tanto na comunicación oral como escrita.
- Aplicación do ABP: potenciar o traballo cooperativo e a resolución de problemas mediante o deseño dun produto final que combine a creatividade e a educación emocional.
- Conciencia lingüística: fomentar o uso do galego en contextos creativos, valorando a súa diversidade e riqueza como parte da identidade cultural do alumnado.
- Creatividade e tecnoloxía: integrar o emprego das TIC dun xeito responsable, analizando de xeito crítico as redes sociais.
- Valores e competencias sociais: traballar a responsabilidade e o respecto ao medio ambiente a través do desenvolvemento dun proxecto colectivo que require a participación activa e o consenso.
- Conciencia e sensibilidade co entorno natural: desenvolver actitudes de respecto co entorno e cos seres vivos que habitan nel e analizar as ameazas que lle afectan.

# Contidos, obxectivos específicos e competencias clave

Este REA, en relación coa programación didáctica de referencia publicada no aplicativo de Proens para a área de Educación en Valores Cívicos e Éticos de 6.º de Educación Primaria, contextualízase nas unidades 5 e 6 e que leva por nome "Sementando camiños". É importante mencionar que o alumnado terá que integrar o aprendido nas unidades previas da programación anual.

O recurso englóbase principalmente no seguinte bloque:

- Bloque 3. Desenvolvemento sostible e ética ambiental: búscase, a través do traballo interdisciplinar e cooperativo, que as alumnas e os alumnos comprendan a complexa relación entre as nosas formas de vida e a contorna, identificando os grandes problemas ecosociais que marcan a axenda mundial e debatendo acerca da forma de afrontalos e da nosa relación cos seres vivos, co obxecto de que adopten un compromiso ético e afectivo con hábitos de coexistencia sustentable coa natureza.

Contidos | Bloque da materia
--- | ---
Natureza humana e natureza animal: Relacións e condutas afectivas e respectuosas cara aos demais seres vivos fundamentadas en valores comúns e democráticos. Actitude humana e respectuosa coa biodiversidade. A ecodependencia, a empatía e o deber. As posibles consecuencias dunha mala praxe: As ameazas ao medio ambiente: o cambio climático, a deforestación, a desertización, a polución e a contaminación, a perda de biodiversidade. O exemplo da capa de ozono. A ética, a política e a xustiza nun planeta habitable: O ser humano como animal político na natureza: dereitos humanos da solidariedade e comportamentos éticos cara aos animais. O rexeitamento e a prevención do maltrato animal. O ser humano como un ser ético no planeta: o deber en relación co resto dos seres vivos. Prácticas responsables: valores, hábitos e actividades para o desenvolvemento racional e sustentable: O papel das persoas, colectivos e entidades comprometidas coa protección da contorna. O uso sustentable da enerxía, a produción racional de bens de consumo e a xestión dos residuos. A actitude crítica ante a contaminación e a perda de biodiversidade. A actitude responsable respecto do coidado dos animais, da valoración da auga, do aire, do solo e dos bosques e da protección do planeta. | Bloque 3

No que respecta aos obxectivos, este recurso centrase nos seguintes:

Obxectivos | Descrición
--- | ---
OBX3 | Comprender as relacións sistémicas entre o individuo, a sociedade e a natureza, a través do coñecemento e da reflexión sobre os problemas ecosociais, para comprometerse activamente con valores e prácticas consecuentes co respecto, coidado e protección das persoas e do planeta.
OBX4 | Desenvolver a autoestima e a empatía coa contorna, identificando, xestionando e expresando emocións e sentimentos propios, e recoñecendo e valorando os dos outros, para adoptar unha actitude fundada no coidado e no aprecio de si mesmo, dos demais e do resto da natureza.

A continuación, inclúense os descritores das competencias clave establecidos pola normativa e relacionados coa situación de aprendizaxe.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL2, CCL5
Competencia Plurilingüe (CP) |
Competencia matemática, en ciencia, tecnoloxía e enxeñería (STEM) | STEM1, STEM5
Competencia dixital (CD) |
Competencia persoal, social e de aprender a aprender (CPSAA) | CPSAA1, CPSAA2, CPSAA3
Competencia cidadá (CC) | CC2, CC3, CC4
Competencia emprendedora (CE) | CE1, CE3
Competencia en conciencia e expresións culturais (CCEC) |

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)