# 2.2. Temporalización

# Temporalización do REA

Este REA está deseñado para desenvolverse en 12 sesións. A proposta é que se imparta no terceiro trimestre.

Na seguinte táboa hai unha estimación da temporalización recomendada para cada fase deste recurso.

Fase | Seccións | Descrición do traballo a desenvolver | Temporalización
--- | --- | --- | ---
1. Descubrindo a fraga | 1.1. O reto 1.2. Sementando 1.3. Diario de aprendizaxe | Motivar o alumnado para afrontar o reto final: a creación dunha escultura, que formará parte do terceiro espazo do museo. O fío condutor é a historia do Carballo Ventureiro e a plantación dunha landra ao inicio deste REA. | 1 sesión
2. Os nosos bosques | 2.1. Boa prácticas 2.2. Son unha árbore! 2.3. Diario de aprendizaxe | Activar os coñecementos previos relacionados co coñecemento do noso entorno natural, o monte galego. Diferenza entre especies autóctonas e invasoras. Recoñecemento de dereitos e deberes no medio natural. | 2 sesións
3. As ameazas | 3.1. Cambio climático 3.2. Deforestación 3.3. Desertización 3.4. Contaminación 3.5. Perda da diversidade 3.6. Repasamos 3.7. Diario de aprendizaxe | Coñecer as principais ameazas ao medio natural así como, posibles medidas para enfrontalas ou evitalas. Adquirir conciencia da importancia do coidado do entorno, así como das especies que habitan nel a través de acontecementos de relevancia que sucederon nas nosas terras. Recoñecer as especies autóctonas, así como as invasoras. | 7 sesións
4. As sementes | 4.1. A arte da reciclaxe 4.2. A nosa escultura 4.3. Diario de aprendizaxe | Desenvolver o reto proposto: composición grupal dunha escultura con materias naturais e de refugallo. | 1 sesión
5. O noso museo | 5.1. Autoavaliación 5.2. Colabora na coavaliación 5.3. Diario de aprendizaxe 5.4. Actividade complementaria | Reflexionar sobre o traballo realizado e sobre o aprendido durante o proceso. Autoavaliación do reto e coavaliación dos diferentes grupos. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)